

Hea KiVa-sõber ja -toetaja!
Oleme väga tänulikud toredate tervituste eest, mis tulid nii koolidest kui koostööpartneritelt üle Eesti! Loodan, et jagad meie soovi, et need ilusad mõtted, see jagatud lahkus ning sõprus, kogetud soojus ja turvatunne kestaks pärast pühigi pikalt kuni järgmiste jõuludeni ja kauemgi veel.
Uus aasta tuleb meile aga uute ja samuti ülirõõmsate uudistega! Nimelt saame sel kevadel vastu võtta lausa 10 uut KiVa kooli, kes hakkavad programmi rakendama alanud aasta sügisest. Neist koolidest 4 on juba olemas, aga 6 vaba kohta on veel. Nii et kui Sinu (lapse) koolis ei ole veel päriselt toimivat ja kooliterviklikku, teadus- ja tõenduspõhist kiusuennetusprogrammi KiVa, siis loe siit lisa ja utsita oma koolipere kandideerima!
Teine imeline uudis kõigile KiVa programmi praegustele ja tulevastele kasutajatele on aga see, et kauaoodatud eestikeelsed KiVa arvutimängud I ja II kooliastmele on peagi valmis! Jah! Juba jaanuarikuu lõpus loodame koolidele saata täpsemad juhised, kuidas neid koos õpilastega kasutada! Meil endal on ka väga hea meel...
Hurraa ja kiusuvaba aastat!